У циљу промоције извоза, Привредна комора Србије и Развојна агенција Србије, заједнички објављују

**ДОДАТНИ ЈАВНИ ПОЗИВ ЗА УЧЕШЋЕ**

**НА МЕЂУНАРОДНОМ САЈМУ РОБНИХ МАРКИ**

**„PLMA“ 2016, АМСТЕРДАМ, ХОЛАНДИЈА**

Привредна комора Србије и Развојна агенција Србије организују наступ српских привредника у оквиру националног штанда Србије на предстојећем међународном сајму робних марки„PLMA“ који ће се одржати у Амстердаму, Холандија, 24. и25. маја 2016. године.

Наступ на међународном сајму омогућава излагачима да представе своје производе и пласирају их на нова тржишта, као и да поспеше постојеће и стекну нове пословне контакте.

„PLMA“([www.plmainternational.com](http://www.plmainternational.com))30 година представља водеће место на коме се сусрећу произвођачи са представницима највећих малопродајних ланаца. У 2015. години на сајму је учествовало више од 4.200 излагача од чега се 55 земаља представило са националним штандовима. Сајам је посетило око 12.000 стручних посетилаца из 115 земаља.

На сајму „PLMA“ 2016. године Србија се представља са својим производима у хали резервисаној за прехрамбене производена националном штанду површине 108 м2.

Трошкове закупа простора и изградње штанда сносе организатори, док излагачи сносе трошкове партиципације за учешће излагача у трошковима наступа на сајму у оквиру националног штанда у износу од **2.000,00евра** у динарској противвредности по средњем курсу Народне банке Србије на дан издавања профактуре.

Излагачи самостално организују и сносе трошкове пута, смештаја и транспорта експоната, као и **трошкове чланства** у Асоцијацији произвођача робних марки (PrivateLabelManufacturersAssociation) у износу од **1.000,00 евра**, које је услов организатора сајма за учешће на сајму „PLMA“.

Право на учешће на сајму у оквиру националног штанда имају привредна друштва, предузетници и пословна удружења регистрована у Републици Србији која се баве производњом готових и полуготових производа из области прехрамбене индустрије.

Попуњена и потписана пријава заједно са попуњеном, потписаном и овереном изјавом о измирењу пореских обавезапримаће се **до понедељка,1. фебруара до 16 часова**, а шаљу се електронским путем на e-mail:[zorana.delic@pks.rs](mailto:zorana.delic@pks.rs), као и поштом на адресу: Привредна комора Србије, ул. Ресавска 13-15, 11000 Београд, са назнаком: Центар за билатералну сарадњу,за Зорану Делић.

Такође је неопходно да се достави уверење Пореске управе Министарства финансија о измирењу доспелих пореза и доприноса, као и уверење надлежне управе локалне самоуправе о измирењу обавеза по основу изворних локалних јавних прихода или уверење/доказ да је привредни субјект поднео захтев за издавање истих. Уверења не смеју бити старија од три месеца од датума објављивања јавног позива, а сврха издавања истих је у сврху наступа у оквиру националног штанда на сајмовима у 2016. години.

У случају да се на јавни позив пријави мање од 5 привредних субјеката организатори задржавају право да без икаквих последица откаже наступ. У оквиру националног штанда може да излаже највише 12 излагача. У случају пријављивања већег броја учесника предност у рангирању ће зависити од:

* висине оствареног извоза у претходној години,
* успешности наступа на претходним сајмовима у организацији Агенције за страна улагања и промоцију извоза или Коморе,
* броја наступа на сајму у организацији Агенције за страна улагања и промоцију извоза или Коморе,
* постојања новог дизајнерског решења, новог производа, производног процеса и сл,
* времена подношења пријаве

Испуњеност услова и избор излагача утврђују организатори у складу са Правилима о учествовањуна сајму.

За све неопходне информације, контактирајте Зорану Делић, самосталног саветника у Привредној комори Србије на број 011/ 3304540 или 066/ 8751 207.